Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13. 12. 2001
K materiálu č. 7996/2001
K bodu č. 4	
     

S T A N O V I S K O

k návrhu nariadenia vlády SR o zavedení letného času v rokoch 2002 až 2006    

I
Návrh nariadenia vlády SR o zavedení letného času v rokoch 2002 až 2006 predkladá na rokovanie vlády SR minister práce, sociálnych vecí a rodiny SR Peter Magvaši na základe Plánu legislatívnych úloh vlády SR na rok 2001.
                                                                II
Účelom predkladaného návrhu je zavedenie letného času v Slovenskej republike v rokoch 2002 až 2006.
                                                                III
Spoločný dátum a čas pre začiatok a koniec letného času v rokoch 1998, 1999, 2000 a 2001 vo všetkých členských štátoch zaviedla ôsma smernica 97/44/ES Európskeho parlamentu a Rady z 22. júla 1997, vychádzajúc z čl. 95 Zmluvy o založení Európskych spoločenstiev v jej amsterdamskom znení, ktorý stanovuje právomoc Rady prijímať opatrenia na zbližovanie ustanovení zákonov, nariadení a administratívnych opatrení v členských štátoch, ktorých cieľom je vytváranie a fungovanie vnútorného trhu.
V sekundárnom práve EÚ je problematika návrhu nariadenia vlády predmetom úpravy smernice Európskeho parlamentu a Rady č. 2000/84/ES  z 19. januára 2001 o úpravách týkajúcich sa letného času.
                                                                IV
Všeobecná časť dôvodovej správy návrhu nariadenia vlády obsahuje zhodnotenie súladu návrhu nariadenia vlády s právom EÚ podľa čl. 20 ods. 2 písm. e) Legislatívnych pravidiel vlády SR.
Všeobecná časť dôvodovej správy návrhu nariadenia vlády obsahuje aj tabuľku zhody podľa čl. 20 ods. 2 písm. f) Legislatívnych pravidiel vlády SR, nakoľko problematika návrhu nariadenia vlády je predmetom úpravy sekundárneho práva EÚ.  Z vypracovanej tabuľky zhody bolo možné zistiť spôsob transpozície, stupeň zhody a ostatné náležitosti požadované prílohou č. 1a k Legislatívnym pravidlám vlády SR.  Pripomienky Sekcie Inštitút pre aproximáciu práva ÚV SR uvedené v stanovisku do LRV SR boli zapracované predkladateľom do návrhu nariadenia vlády.
                                                               V
Sekcia Inštitút pre aproximáciu práva ÚV SR súhlasí s tvrdením predkladateľa o úplnom súlade návrhu nariadenia vlády s právom EÚ, ktorý vyjadril v zhodnotení súladu i v tabuľke zhody.    
                                                               VI
Ďalšie pripomienky k návrhu nariadenia vlády Sekcia Inštitút pre aproximáciu práva ÚV SR neuplatňuje. Sekcia Inštitút pre aproximáciu práva ÚV SR odporúča prerokovanie návrhu nariadenia vlády vo vláde SR.

Bratislava	10.12.2001	
Vypracoval:	Mgr. Lenka Hmírová
	
Tel.:	57295607

JUDr. Mária Krošlákovágenerálna riaditeľka